stanford-oval/wikipedia huggingface dataset:
Destiny (Saxonin albumi)

| Destiny Saxon |
| --- | --- | --- |

Studioalbumin tiedot
 Äänitetty : 1988
 Julkaistu: 1988
 Tuottaja(t): Stephan Galfas
 Tyylilaji: Heavy metal, Glam Metal
 Kesto: 44.00
 Levy-yhtiö: Enigma Records
Saxonin muut julkaisut
| Rock the Nations 1986 | Destiny 1988 | Rock 'n' Roll Gypsies 1989 |
Destiny on Saxon -nimisen Heavy Metal yhtyeen yhdeksäs studioalbumi. Albumi saavutti Britanniassa 49. sijan.
Destinyllä Saxon hylkäsi loputkin New Wave Of British Heavy Metal -juuristaan ja levy on suurimmaksi osaksi melodista radioystävällistä hard rockia. Cristopher Cross -cover Ride Like The Wind ja melodinen powerballadi I Can't Wait Anymore julkaistiin singlenä ja ne saivat jonkin verran suosiota Keski-Euroopassa.
Kappaleet

"Ride Like the Wind" (C. Cross) – 4:28
"Where The Lightning Strikes" (Byford/Quinn/Oliver) – 4:19
"I Can't Wait Anymore" (Byford/Quinn/Oliver) – 4:24
"Calm Before The Storm" (Byford/Quinn/Oliver) – 3:46
"S.O.S." (Byford/Quinn/Oliver) – 6:02
"Song For Emma" (Byford/Galfas) – 4:45
"For Whom The Bell Tolls" (Byford/Quinn/Johnson) – 3:54
"We Are Strong" (Byford/Quinn) – 3:55
"Jericho Siren" (Byford/Quinn/Johnson) – 3:36
"Red Alert" (Byford/Quinn/Johnson) – 4:34
Kokoonpano

Biff Byford – laulu
Graham Oliver – kitara
Paul Quinn – kitara
Paul Johnson – basso
Nigel Durham – rummut
Tuotanto

Tuottaja : Stephan Galfas
Suunnittelu : Spencer Henderson & James Allen-Jones
Äänitys : Hook and Manor, Berkshire, UK
Miksaus : Swanyard Studios, London
Masterointi: Sterling Sound, New York
Aiheesta muualla

Destiny (Saxonin albumi) Discogsissa. (englanniksi)
Albumi Destiny (Saxonin albumi) Encyclopaedia Metallum -sivustolla (englanniksi)
Saxon
| Biff Byford • Doug Scarratt • Paul Quinn • Nibbs Carter • Nigel GlocklerEntisiä jäseniä: Fritz Randow • Jörg Michael • Graham Oliver • Paul Johnson • Steve Dawson • Nigel Durham • Pete Gill |
| --- | --- |
Studioalbumit:  Saxon • Wheels of Steel • Strong Arm of the Law • Denim and Leather • Power and the Glory • Crusader • Innocence Is No Excuse • Rock the Nations • Destiny • Solid Ball of Rock • Forever Free • Dogs of War • Unleash the Beast • Metalhead • Killing Ground • Lionheart • The Inner Sanctum • Into the Labyrinth • Call to Arms • Sacrifice • Battering Ram • Thunderbolt • Inspirations • Carpe Diem • More Inspirations • Hell, Fire and Damnation
Livealbumit:  The Eagle Has Landed • Rock 'n' Roll Gypsies • Greatest Hits Live • The Eagle Has Landed – part 2 • BBC Sessions • The Eagle Has Landed – part 3
Kokoelmat:  Strong Arm Metal • Greatest Hits • Best of Saxon • Heavy Metal Thunder • The Very Best of Saxon: 1979–1988
Cray X-MP

Cray X-MP on Crayn valmistama supertietokone, joka julkaistiin vuonna 1982. Tietokone oli seuraaja Cray-1-tietokoneelle.
Suorittimen kellotaajuus oli 105 MHz ja muistia oli 128 MB.
Tietokoneelle oli saatavilla Crayn UNICOS-käyttöjärjestelmä, joka perustui Unix System V -versioon. Bell Labsilla oli käytössä X-MP/24, jossa oli kaksi suoritinta ja neljä megasanaa (32 megatavua) muistia.
Cray X-MP oli ensimmäinen Suomessa käytössä ollut supertietokone. Kone asennettiin syksyllä 1989 Valtion tietokonekeskuksen konesaliin ja otettiin käyttöön alkuvuodesta 1990.
Aiheesta muualla

Dokumentaatiota bitsavers.org-palvelussa (englanniksi)
Clap Your Hands Say Yeah

| Clap Your Hands Say Yeah |
| --- | --- |
 Clap Your Hands Say Yeah vuonna 2014
Tiedot
Toiminnassa:  2005–
Tyylilaji:  indie rock, indie pop
Kotipaikka:   Brooklyn, New York, Yhdysvallat
Laulukieli:  englanti
Jäsenet:  Alec Ounsworth , kitara, laulu   Robbie Guertin, kitara, koskettimet, taustalaulu   Lee Sargent, kitara, koskettimet, taustalaulu   Tyler Sargent, basso, taustalaulu   Sean Greengalgh, rummut, lyömäsoittimet  
Levy-yhtiö:  Wichita Recordings, 2005–  
Aiheesta muualla
Kotisivut
Infobox OKNimi-testi OK: 
Clap Your Hands Say Yeah on yhdysvaltalainen indierock-yhtye. Yhtyeen omakustannedebyytti Clap Your Hands Say Yeah ilmestyi vuonna 2005. Albumi sai erittäin hyvän arvion Pitchfork Medialta ja sai siltä "Parhaan uuden musiikin" suosituksen. Yhtyeen suosio kasvoi entisestään, kun David Bowie ja David Byrne nähtiin sen konserteissa.
Jäsenet

Alec Ounsworth – kitara, laulu
Robbie Guertin – kitara, koskettimet, taustalaulu
Lee Sargent – kitara, koskettimet, taustalaulu
Tyler Sargent – basso, taustalaulu
Sean Greengalgh – rummut, lyömäsoittimet
Diskografia > Albumit

Clap Your Hands Say Yeah (2005)
Some Loud Thunder (2007)
Live at Lollapalooza 2007: Clap Your Hands Say Yeah (2007) saatavilla vain iTunesista
Only Run (2014)
The Tourist (2017)
Diskografia > EP:t

Fall 2006 Tour EP (2006) mukana levyllä Architecture in Helsinki ja Takka Takka
Little Moments EP (2013)
Diskografia > Singlet

Is This Love? (2005)
In This Home on Ice (2006)
The Skin of My Yellow Country Teeth (2006) rajoitettu vinyylijulkaisu, vain 1500 kopiota
Satan Said Dance (2007)
Same Mistake (2011)
Maniac (2011)
Coming Down (2014)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (englanniksi)
Clap Your Hands Say Yeah Myspacessa (englanniksi)
Clap Your Hands Say Yeah Last.fm:ssä (englanniksi)
Domingo Cisma

| 0 | 1 | 2 |
| --- | --- | --- |

Henkilötiedot
Koko nimi: Domingo Cisma González
Syntymäaika: 9. helmikuuta 1982 (ikä 42)
Syntymäpaikka: Sevilla, Espanja
Pelipaikka: laitapuolustaja
Pituus: 184 senttimetriä
Seurat
| Vuodet | Seura | O (M) |
| 2002–2003 2003–2005 2005–2010 2008–2009 2010–2012 2012–2013 | Ayamonte Atlético Madrid B Almería → Numancia (laina) Racing Santander Atlético Madrid |  46 (1) 80 (4) 34 (2) 58 (0) 2 (0) |
 Seurajoukkueuran tilastot kattavat vain kansalliset sarjat, päivitetty 2. heinäkuuta 2013.
Domingo Cisma González (s. 9. helmikuuta 1982 Sevilla, Espanja) on espanjalainen jalkapalloilija. Hän on viimeksi edustanut Espanjan Primera Divisiónissa pelaavaa Atlético Madridia ja on pelipaikaltaan vasen laitapuolustaja.
Ura

Aloitettuaan ammattilaisuransa Cisma pelasi alempien sarjatasojen joukkueissa Ayamontessa ja Atlético Madridin reservijoukkueessa. Kaudeksi 2005–2006 hän siirtyi Almeríaan. Hän pelasi toisella kaudellaan 20 ottelua ja teki niissä yhden maalin, kun joukkue nousi kauden päätteeksi maan pääsarjaan Primera Divisióniin.
Heinäkuussa 2008 Cisma siirtyi kauden kestävällä lainasopimuksella juuri pääsarjaan nousseeseen Numanciaan. Hän teki ensimmäisen maalinsa pääsarjassa 26. lokakuuta 2008 ottelussa Racing Santanderia vastaan.
18. toukokuuta 2010 hän teki sopimuksen Racing Santanderin kanssa. Elokuussa 2012 Cisma solmi vuoden mittaisen sopimuksen Atlético Madridin kanssa. Atlético riveissä hän voitti Espanjan Cupin. Kauden päätyttyä seura ei tarjonnut Cismalle uutta sopimusta.
Aiheesta muualla

Esittely BDFutbol -sivustolla
Darijan Božič

Darijan Božič (29. huhtikuuta 1933 Slavonski Brod, Jugoslavia, nyk. Kroatia – 24. lokakuuta 2018) oli slovenialainen säveltäjä ja kapellimestari. Hän opiskeli Ljubljanassa sävellystä ja orkesterinjohtoa. Hän jatkoi opintojaan Lontoossa ja Pariisissa. Božičin tuotantoon kuuluu muun muassa oopperoita.
Božič johti vuosina 1995–1998 Ljubljanan oopperaa.
Dubai One

Dubai One on Arabiemiirikunnissa toimiva kaupallinen televisiokanava, joka esittää englanninkielistä ohjelmaa 24 tuntia vuorokaudessa. Kanavalla on myös arabiankielistä ohjelmaa.[lähde? ]
Aiheesta muualla

Kotisivu (Arkistoitu – Internet Archive)
Ejakulaatio

Ejakulaatiolla voidaan tarkoittaa joko:
naisten emättimestä kiihottumisen vuoksi erittyvää nestepurkausta
miesten siemensyöksyä, jossa siittimestä kiihottumisen vuoksi erittyy siemennestettä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ejakulaatio”, voi hakea sivunnimihaulla, laajalla sivunnimihaulla tai tekstihaulla.
Donny Hathaway

| Donny Hathaway> Henkilötiedot |
| --- | --- |
Syntynyt: 1. lokakuuta 1945 Chicago, Illinois
Kuollut: 13. tammikuuta 1979 (33 vuotta) New York, New York
Ammatti:  laulaja, musiikkituottaja
Muusikko
Taiteilijanimi:  Donny Hathaway, Donny Pitts
Laulukielet:  englanti
Aktiivisena:  1966-1979
Tyylilajit:  soul, funk, pop, R&B
Soittimet:  laulu, piano, koskettimet
Levy-yhtiöt:  Curtom, Atco
Aiheesta muualla
www.donnyhathaway.info
  [ Muokkaa Wikidatassa ] [ ohje ]  
Donny Edward Hathaway (1. lokakuuta 1945 Chicago, Illinois – 13. tammikuuta 1979 New York, New York) oli yhdysvaltalainen soul- ja R&B-muusikko. Hänen lupaavan uransa keskeytti 33-vuotiaana tehty itsemurha.
Hathaway syntyi Chicagossa, Illinoisissa, mutta kasvoi St. Louisissa, Missourissa. Hän aloitti 3-vuotiaana laulamisen kirkkokuorossa. Hän oli lahjakas pianisti ja pääsi vuonna 1964 stipendillä Howardin yliopistoon.
Hathaway toimi lauluntekijänä, sessiomuusikkona ja tuottajana ennen siirtymistään Atco Recordsille, jonka kautta hän julkaisi ensimmäisen LP:nsä vuonna 1970. Hän levytti sittemmin myös Atlantic Recordsille. Hänen levytystensä joukkoon lukeutuvat Donny Hathaway (1971) ja Extension of a Man (1973) sekä vuonna 1972 Roberta Flackin kanssa albumina julkaistut duetot.
Yhdessä vaimonsa Eulaulahin kanssa Donny Hathawaylla oli kaksi tytärtä, Lalah ja Kenya. Lalah Hathaway (s. 1968) on itse noussut myöhemmin arvostetuksi muusikoksi. Myös Kenya on toiminut taustalaulajana. Hathaway oli afroamerikkalainen ja Grammy-palkittu.
Kuolema

Hathaway sai useaan otteeseen sairaalahoitoa masennukseen. Hän oli ennättänyt aloittaa uuden albumin äänitykset Roberta Flackin kanssa ennen kuin hänet löydettiin kuolleena Jumeirah Essex Housen edestä Manhattanilla 13. tammikuuta 1979.
Hathawayn todettiin tehneen itsemurhan hyppäämällä hotellin viidennentoista kerroksen ikkunasta.
Diskografia > Albumit

Everything Is Everything (1970)
Donny Hathaway (1971)
Come Back Charleston Blue (1972)
Live (1972)
Roberta Flack & Donny Hathaway (1972)
Extension of a Man (1973)
The Best of Donny Hathaway (1978)
In Performance (1980)
Roberta Flack Featuring Donny Hathaway (1980)
A Donny Hathaway Collection (1990)
These Songs For You, Live! (2004)
Diskografia > Singlet

"The Ghetto – Pt. 1" (1970)
"You've Got a Friend" (1971)
"You've Lost That Lovin' Feelin'" (1971)
"Giving Up" (1972)
"I Love You More Than You'll Ever Know" (1972)
"Little Ghetto Boy" (1972)
"This Christmas" (1972)
"Where Is The Love" (1972)
"Love, Love, Love" (1973)
"Come Little Children" (1974)
"The Closer I Get To You" (1978)
"You Were Meant For Me" (1978)
"Back Together Again" (1980)
"Don't Make Me Wait Too Long" (1980)
"You Are My Heaven" (1980)
Cray (joki)

| Cray |
| --- | --- |
 Cray (oikealla) yhdistyy Darentjokeen.
Alkulähde:  Orpington Pond
Laskupaikka:  Darent
Maat:   Yhdistynyt kuningaskunta
Pituus:  14 km
Alkulähteen korkeus:  54 m
Orpington Pond, josta Cray saa alkunsa.
Cray on noin 14 kilometriä pitkä joki Englannissa. Se saa alkunsa Lontoossa Bromleyn alueella sijaitsevasta Orpington Pondista ja laskee Darentjokeen, joka puolestaan on Thamesin sivujoki.
Aiheesta muualla

Kuvia tai muita tiedostoja aiheesta Cray Wikimedia Commonsissa
Cray-joki Waterscape.com-sivustolla (englanniksi)
Crazy/Beautiful

| Crazy/Beautiful |
| --- | --- |

Ohjaaja:  John Stockwell
Käsikirjoittaja:   Phil Hay  Matt Manfredi 
Tuottaja:   Rachel Pfeffer  Harry J. Ufland  Mary Jane Ufland 
Säveltäjä:  Paul Haslinger
Kuvaaja:  Shane Hurlbut
Leikkaaja:  Melissa Kent
Pääosat:   Kirsten Dunst  Jay Hernandez 
Valmistustiedot
Valmistusmaa:  Yhdysvallat
Tuotantoyhtiö:  Touchstone Pictures
Levittäjä:  Walt Disney Studios Motion Pictures Netflix Disney+
Ensi-ilta:  2001
Kesto:  100 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Crazy/Beautiful on vuonna 2001 ensi-iltansa saanut John Stockwellin ohjaama romanttinen draamaelokuva, jonka pääosia esittävät Kirsten Dunst ja Jay Hernandez.
Aiheesta muualla

Arvio elokuvasta Film-o-holic-sivustolla
Aamu mäntymetsässä

| Aamu mäntymetsässä |
| --- | --- |

Nimi:  Aamu mäntymetsässä
Tekijä:  Ivan Šiškin, Konstantin Savitski
Valmistumisvuosi:  1889
Taiteenlaji:  Maisemamaalaus, Pastoraali Suuntaus: Realismi
Korkeus:  139 cm
Leveys:  213 cm
Sijainti:  Tretjakovin galleria
Paikkakunta:  Moskova
Aamu mäntymetsässä (ven. Утро в сосновом лесу, Utro v sosnovom lesu tai synonyymi Утро в сосновом бору, Utro v sosnovom boru, tunnettu myös nimellä ”Kolme karhua” (”Три медведя”, Tri medvedja) ja myös "Karhuperhe metsässä" (”Медвежье семейство в лесу”, Medvežje semeistvo v lesu) on venäläisten taidemaalarien Ivan Šiškinin ja Konstantin Savitskin yhteistyössä v. 1885–1889 aikoihin valmistunut maisema- ja eläinmaalaus.
Teos on 139 × 213 cm kokoinen öljyvärimaalaus kankaalle ja se on esillä Tretjakovin gallerian pysyvässä kokoelmassa Moskovassa, Venäjällä. Maalaus "Aamu mäntymetsässä" kuului taidekerääjälle Pavel Mihailovitš Tretjakoville lähtien vuodesta 1889.
Eje Thelin

Eje, alun perin Eilert Ove Thelin (9. syyskuuta 1938 Jönköping – 18. toukokuuta 1990) oli ruotsalainen jazzpasunisti.
Thelin tuli tunnetuksi 1960-luvulla. Hän perusti omia kokoonpanoja, joiden suuntautumista muovasi hänen eri jazztyylien tuntemuksensa. Hän pääsi esiintymään esimerkiksi George Russellin kanssa. Thelin opetti viiden vuoden ajan Itävallassa ja johti samanaikaisesti yhtyettä Joachim Kühnin kanssa. Molempia muusikoita kuullaan Don Cherryn albumilla Eternal Rhythm. Thelin jatkoi uraansa Ruotsissa, jossa sai hallitukselta elinikäisen stipendin.
Dow

Dow voi viitata seuraaviin:
Henkilöt

Charles Dow (1851–1902), yhdysvaltalainen toimittaja.
Peggy Dow (s. 1928), yhdysvaltalainen näyttelijä.
Tony Dow (1945–2022), yhdysvaltalainen näyttelijä.
Dow Finsterwald (1929–2022), yhdysvaltalainen golfaaja.
Muut

Dow Chemical Company, monikansallinen yritys.
Dow Jones & Company, yhdysvaltalainen kustannusyhtiö ja taloustietoa julkaiseva yritys.
Dow Jones Industrial Average -indeksi, osakeindeksi.
Dow-teoria, tekninen analyysi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dow”, voi hakea sivunnimihaulla, laajalla sivunnimihaulla tai tekstihaulla.
Don Tomassino

Kuvitteellinen henkilö Don Tomassino on italialaisamerikkalaisen rikollisperheen johtajan Vito Corleonen liittolainen Mario Puzo'n menestysromaanissa Kummisetä ja Francis Ford Coppolan ohjaamassa Kummisetä -elokuvatrilogiassa. Elokuvissa Don Tomassinon osassa esiintyy kolme näyttelijää, Kummisetässa osaa näyttelee Mario Cotone, Kummisetä II -elokuvassa Corrado Gaipa ja Kummisetä III -elokuvassa Vittorio Duse.
Vito Corleonen lähdettyä vuosisadan vaihteessa verikostoa pakoon hänen poikansa Michael saapuu 1946 Sisiliaan ja tutustuu isänsä lapsuusmaisemiin Corleonen kaupunkiin. Heillä ei ole siellä enää sukulaisia, mutta paikallinen Kummisetä Don Tomassino majoittaa Michaelin lääkärinä toimivan enonsa luo. Don myös auttaa Michaelia hänen kosiessaan Apollonia Vitelliä.
Kummisetä -elokuvan jatko-osissa Don Tomassino auttaa 1920-luvulla Vito Corleonea kostamaan perheensä puolesta ja 1970-luvulla tämän poikaa Michael Corleonea ja Vinnie Corleonea taistelussa Corleonen perheen vihollisia vastaan.
EPS (talous)

EPS (engl. earnings per share) eli osakekohtainen tulos on tunnusluku, joka ilmaisee osakeyhtiön voiton määrän tilikautena yhtiön yhtä osaketta kohti (tulos/osake).
Yksinkertaisimmillaan:
Voitosta voidaan  vähentää etuoikeusosakkeiden kiinteät osingot (vähemmistöosuus). EPS voidaan laskea muun muassa kuluneelta tilikaudelta, tai se voidaan arvioida tulevalle tilikaudelle. Joskus osakkeiden lukumääränä voidaan käyttää lukumäärää tilikauden lopussa.
EPS-lukua pidetään yleisesti tärkeimpänä osakkeen tunnuslukuna. EPS:n avulla lasketaan toinen tärkeä tunnusluku, P/E.
Ejegayehu Dibaba

| Mitalit | Mitalit | Mitalit |  |
| --- | --- | --- | --- |
|  Ejegayehu Dibaba vuonna 2010. |  Ejegayehu Dibaba vuonna 2010. |  Ejegayehu Dibaba vuonna 2010. |  |
Maa:   Etiopia
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Ateena 2004 | 10 000 m |  |
| MM-kilpailut  | MM-kilpailut  | MM-kilpailut  |  |
|  Pronssia | Helsinki 2005 | 5 000 m |  |
|  Pronssia | Helsinki 2005 | 10 000 m |  |
Ejegayehu Dibaba (s. 13. tammikuuta 1982 (toisten lähteiden mukaan 21. maaliskuuta 1982, Chefe, Etiopia)) on etiopialainen kestävyysjuoksija. Hänen siskonsa Tirunesh ja Genzebe sekä serkkunsa Derartu Tulu ovat myös menestyksekkäitä juoksijoita.
Dibaba aloitti juoksuharrastuksen vuonna 1998. Seuraavana vuonna hän muutti Addis Ababaan ja vuonna 2000 sijoittui Etiopian mestaruuskilpailuissa 10 000 metrin juoksussa neljänneksi. Seuraavana vuonna hän edusti Etiopiaa Hyvän tahdon kisoissa 10 000 metrillä sijoittuen kuudenneksi ajalla 32.24,20 ja juoksi Melbournen GP-finaalissa 3 000 metrin juoksussa kymmenenneksi ajalla 9.41,36. Vuoden 2002 Afrikan-mestaruuskilpailuissa hän voitti 5 000 metrin juoksussa pronssia ajalla 15.56,03.
Dibaba selviytyi 2003 Etiopian joukkueeseen Lausannen maastojuoksun MM-kisoihin, joissa hän oli lyhyellä matkalla yhdeksäs. Myöhemmin samana vuonna hän juoksi  Pariisin MM-kisoissa 10 000 metrillä yhdeksänneksi ennätysajallaan 31.01,07. Seuraavana vuonna hän voitti olympiahopeaa Ateenan olympialaisissa 2004 10 000 metrillä Kiinan Xing Huinan jälkeen. Hän kuvitteli kiinalaisen olevan häntä kierroksen jäljessä ja luuli aluksi voittaneensa kilpailun, kunnes totuus selvisi. Saman vuoden IAAF:n yleisurheilufinaalissa hän oli 5 000 metrin juoksussa kolmas.
Dibaba juoksi siskonsa kanssa vuonna 2005 Boston Indoor Gamesissa 5 000 metrin kilpailussa, jossa Tirunesh juoksi uuden maailmanennätysajan sisäradoilla. Samana vuonna hän oli maastojuoksun MM-kisoissa lyhyellä matkalla neljästoista ja mukana kultaa voittaneessa joukkueessa. Helsingin MM-kisoissa hän juoksi sekä 5 000 että 10 000 metrin kilpailuissa pronssille Tiruneshin voittaessa molemmat kilpailut. IAAF:n yleisurheilufinaalissa hän selvisi 5 000 metrillä kolmanneksi. Seuraavana vuonna hän juoksi maastojuoksun MM-kisoissa Fukuokassa pitkällä matkalla neljänneksitoista ja saavutti kultaa matkan joukkuekilpailussa. Osakan MM-kisoissa 2007 hän sijoittui 10 000 metrillä seitsemänneksi ja Pekingin olympialaisissa 2008 samalla matkalla neljänneksitoista.
Dariga Nazarbajeva

Dariga Nazarbajeva (2019)
Dariga Nursultanqyzy Nazarbajeva (kaz. Дариға Нұрсұлтанқызы Назарбаева, s. 7. toukokuuta 1963, Temirtau) on kazakstanilainen parlamentaarikko ja presidentti Nursultan Nazarbajevin tytär.
Nazarbajeva perusti ja johti Habar-mediaryhmää aina vuoteen 2004, jolloin luopui johtajanpaikastaan asettuakseen ehdolle parlamenttiin. Hän johti isäänsä tukevaa Asar-puoluetta ("Kaikki yhdessä"). Asar liittyi toiseen Nazarbajevia tukevaan Otan-puolueeseen heinäkuussa 2006.
Habar oli ajoittain kriittinen hallitusta kohtaan, ja hallitus syytti sitä sananvapauden väärinkäytöstä. Dariga Nazarbajevan eron jälkeen mediaryhmä siirtyi hallituksen valvontaan. Habaria aiemmin monopoliasemasta syyttänyt poliitikko Altynbek Sarsenbaily murhattiin helmikuussa 2006. Media syytti teosta Nazarbajevaa ja miestään.
Samana päivänä kun hänen isänsä erosi presidentinvirasta, Nazarbajeva nimitettiin yksimielisesti senaatin johtoon.
Edeltävä senaatin puhemies Kasym-Žomart Tokajev nousi presidentiksi.
Nazarbajeva ei kuitenkaan osallistunut vuoden 2019 presidentinvaaliin.
Tokajev erotti hänet asemastaan toukokuussa 2020.
Hänet valittiin myöhemmin uudelleen parlamentin alahuoneeseen mažilisin.
Perhe

Dariga Nazarbajeva oli pitkään naimisissa liikemies ja poliitikko Rakhat Alijevin kanssa. Alijev erotettiin kesäkuussa 2007 asemastaan Itävallan lähettiläänä ja hänestä annettiin kansainvälinen pidätysmääräys. He erosivat kesäkuussa 2007. Alijevin mukaan erolla ei ollut hänen suostumustaan.
Alijev löydettiin kuolleena sellistään Itävallassa. Itävallan oikeusministeri on vahvistanut että kyseessä oli itsemurha.
Heidän poikansa Aisultan Nazarbayev haki helmikuussa 2020 poliittista turvapaikkaa Isosta-Britanniasta.
Aisultan Nazarbayev kuoli sydänkohtaukseen Lontoossa 10 päivää ennen 30-vuotispäiväänsä.
Don Wilson

Don Wilson, 1967
Don Wilson (10. helmikuuta 1933 Tacoma, Washington, Yhdysvallat – 22. tammikuuta 2022 Tacoma, Washington, Yhdysvallat) oli yhdysvaltalainen muusikko, joka tunnetaan The Ventures -yhtyeen komppikitaristina sekä sooloilevana muusikkona.
Wilson perusti vuonna 1958 ystävänsä Bob Boglen kanssa The Venturesin, josta tuli pian kvartetti. Yhtye julkaisi kaksi vuotta myöhemmin version Johnny Smithin sävellyksestä ”Walk, Don’t Run”. Se nousi listakakkoseksi ja valittiin myöhemmin Rolling Stone -lehden äänestyksessä sadan merkittävimmän kitarakappaleen joukkoon. Ventures julkaisi kappaleen uudestaan vuonna 1964, jolloin surf rock oli kovassa nosteessa. Kappale nousi myös tuolloin listahitiksi.
Wilson soitti Venturesissa aina eläköitymiseen 2015 saakka, eikä häneltä jäänyt yhtään yhtyeen kiertuetta väliin. Yhtye julkaisi tuona aikana 40 albumia. Se teki lähinnä covereita muiden artistien kappaleista, mutta niiden omat kappaleet olivat usein Wilsonin tai Boglen tekemiä.
Eino Ahtiainen

Eino Matti Olavi Ahtiainen (7. huhtikuuta 1920 Kaukola – 14. elokuuta 1958 Imatra) oli suomalainen junankuljettaja ja surmatyön tekijä, joka surmasi neljä ihmistä ampumalla Linnankoskella Imatralla 14. elokuuta 1958. Välikohtauksessa haavoittui kaksi ihmistä. Teon jälkeen Ahtiainen surmasi itsensä. Teon motiivina oli mustasukkaisuus.
Eino A. Wuokko

Wuokko ja professori Puntila kättelemässä 1950-luvulla. Kuva: Pekka Kyytinen.
Eino Anselm Wuokko  (24. marraskuuta 1904 Viipuri – 7. joulukuuta 1984 Helsinki) oli suomalainen talousneuvos, toimittaja ja urheiluvaikuttaja.
Eino A. Wuokon vanhemmat olivat suutari Juho Wuokko ja Loviisa Thölberg ja puoliso vuodesta 1939 Eila Elsa Tamminen. Wuokko kävi kolme luokkaa oppikoulua ja valmistui Työväen Akatemiasta. Hän toimi lehtimiehenä vuodesta 1930, ensin Kansan Työssä Viipurissa ja sitten  Sosialistissa Turussa vuoteen 1940. Valtion tiedotuslaitoksen palveluksessa Wuokko oli 1941–1944. Hän toimi Suomen Työväen Urheiluliiton pääsihteerinä 1943–1955 ja talouspäällikkönä, Urheiluopistosäätiön asiamiehenä 1952–1983 ja Työväenlehdistö -yhdistyksen toimitusjohtajana 1958–1972. Wuokko vaikutti merkittävästi Helsingin urheilutalon rakentamiseen. Hän oli Viipurin kaupunginvaltuuston jäsen useita vuosia ja hänellä oli useita luottamustoimia, kuten Helsingin Tarmon puheenjohtajuus. 1930-luvulla Wuokko oli tunnettu jää- ja jalkapalloilija. Hän sai Suomen urheilun kultaisen ansioristin 1955.
Darik's Boot and Nuke

| Darik’s Boot and Nuke |
| --- | --- |

 DBANin tekstipohjainen käyttöliittymä.
Luoja:  Darik Horn
Kehittäjä:  Darik Horn GEEP
Tiedot
Ohjelmistotyyppi:  tiedostojen pysyvä poisto
Käyttökielet:  englanti
Alusta:  Linux
Lisenssi:  GPL
Aiheesta muualla
dban.org
Versiohallinta
Darik’s Boot and Nuke (DBAN) on avoimen lähdekoodin tietokoneohjelma, joka on tarkoitettu massamuistilaitteiden, kuten kiintolevyjen ja muistitikkujen, tyhjentämiseen kaikesta tiedosta niin, että tiedostot eivät enää ole palautettavissa. Massamuistin tyhjennys tulee kysymykseen silloin, kun laite kierrätetään tai luovutetaan kolmannelle osapuolelle.
Ohjelma voidaan ajaa miltä tahansa boottaavalta medialta, kuten USB-muistilta, CD-levyltä tai DVD-levyltä ja se on Linux-pohjainen. DBAN tukee IDE- (PATA), SCSI- ja SATA-kovalevyjä. DBAN voidaan määrittää siten, että se tyhjentää jokaisen tietokoneella olevan kovalevyn.
DBAN-projektia tukee ja osaltaan rahoittaa GEEP, joka on ATK- ja elektroniikkaromun kierrätykseen keskittynyt yritys.
Suomalainen Blancco osti DBANin vuoden 2012 syyskuussa. Blancconin toimitusjohtaja Kim Väisänen sanoi, että GEEP pysyy osana kehitystä ja että DBAN tulee pysymään ilmaisena ohjelmana.
Aiheesta muualla

DBANin virallinen sivusto (englanniksi)